GTA само два експортни пазара, освен Съюза (представляващ около 12 % от износа на Русия), са от значение за производителите на ПТ от Русия. Това са Казахстан (около 46 % от общия износ) и Беларус (около 26 % от общия износ). Информацията за експортните продажби за тези държави обаче е налична само на ниво шестцифрен код, поради което включва продукти, различни от продукта, предмет на прегледа. Поради това заключенията относно обема на износа за други трети държави въз основа на експортните статистически данни от базата GTA могат да се разглеждат единствено като индикативни. По аналогия установените на тази база средни цени също биха включвали продукти, различни от продукта, предмет на прегледа, които може да имат различни единични стойности, и всяко заключение въз основа на тях също ще трябва да се разглежда като индикативно.
 (69)
 В коментарите си относно окончателното разгласяване руското правителство заяви, че нямаше да бъде установено наличието на дъмпинг, ако Комисията бе използвала продажбите на производителите на ПТ от Русия за трети държави, вместо руския износ за Съюза в съответствие с базата данни по член 14, параграф 6. Поради липсата на съдействие от страна на производителите износители Комисията нямаше възможност да разгледа действителните данни за износа за трети държави. Освен това, данните, посочени от руското правителство за обосноваване на това твърдение, се основават на 6-цифрен код (който включва и други продукти, различни от продукта, предмет на прегледа, както е обяснено по-горе в съображение 68). Анализът на Комисията в съображение 66 се основа на базата данни по член 14, параграф 6, която, макар и да не дава възможност за разграничение между видовете на продукта, съдържа точни данни по отношение на вноса на продукта, предмет на прегледа. Поради това твърдението се отхвърля.
 3.3.1.5. Производствен капацитет и свободен капацитет
 (70)
 Съгласно включените в искането за преглед налични факти Русия разполага според направени оценки с производствен капацитет от 90 000 тона и свободен капацитет от 50 000 тона. Следователно свободният капацитет в Русия е близо до стойността на общото потребление на ПТ в Съюза.
 3.3.1.6. Привлекателност на пазара на Съюза
 (71)
 ПТ се използват предимно в петролната и газовата промишленост, строителството, производството на енергия, корабостроенето и промишлените инсталации. Нито един от наличните факти не сочи към съществен растеж или спад в тези отрасли в Русия, поради което се счита, че руският вътрешен пазар на ПТ ще се задържи сравнително стабилен през следващите години и е малко вероятно да даде възможност за съществено разрастване на руските ПТ. Освен Русия, основните експортни пазари за тези отрасли са Съюзът, Казахстан и Беларус. Няма налична информация, която да сочи към това, че на някой от тези пазари търсенето ще намалее или ще се увеличи в значителна степен през следващите години. Според предоставената от заявителя информация е налице свръхкапацитет за производство на ПТ в световен мащаб, а пазарът на Съюза е един от най-големите пазари в света и следователно привлекателно местоназначение на износа.
 (72)
 В коментарите си относно окончателното разгласяване руското правителство посочи, че потреблението на вътрешния пазар в Русия, както и прогнозираното търсене за ПТ, показват